5η ΕΚΘΕΣΗ ΤΗΣ ΕΠΙΤΡΟΠΗΣ για τις ποσοτικές ποσοστώσεις και τα μέτρα πιτήρησης που εφαρμόζονται σε ορισμένα προϊόντα κτός των κλωστοϋφαντουργικών καταγωγής Λαϊκής Δημοκρατίας της Κίνας

5η ΕΚΘΕΣΗ ΤΗΣ ΕΠΙΤΡΟΠΗΣ

για τις ποσοτικές ποσοστώσεις και τα μέτρα πιτήρησης που εφαρμόζονται σε ορισμένα προϊόντα κτός των κλωστοϋφαντουργικών καταγωγής Λαϊκής Δημοκρατίας της Κίνας

1. ΕΙΣΑΓΩΓΗ

A. Γενική επισκόπηση

B. Στόχος της έκθεσης της Επιτροπής

Γ. Μεθοδολογία

2. ΚΕΦΑΛΑΙΟ 1 ΕΦΑΡΜΟΓΗ ΤΩΝ ΠΟΣΟΤΙΚΩΝ ΠΕΡΙΟΡΙΣΜΩΝ

I. Επισκόπηση και εξελίξεις μετά την εισαγωγή των μέτρων

II. Διαχείριση των ποσοστώσεων

III. Εξελίξεις του εμπορίου των προϊόντων που υπόκεινται σε ποσοτικούς περιορισμούς

3. ΚΕΦΑΛΑΙΟ 2 ΣΚΟΠΙΜΟΤΗΤΑ ΤΗΣ ΔΙΑΤΗΡΗΣΗΣ ΤΩΝ ΚΟΙΝΟΤΙΚΩΝ ΠΟΣΟΣΤΩΣΕΩΝ

I. Προσέγγιση που ακολουθεί η Επιτροπή

II. Aνάλυση των οικείων τομέων

1. Υποδήματα

2. Επιτραπέζια σκεύη από πορσελάνη και από κεραμευτική ύλη

III. Ελευθέρωση των εμπορικών συναλλαγών της Κίνας και προσχώρηση στον ΠΟΕ

IV. Γενικά συμπεράσματα

4. ΚΕΦΑΛΑΙΟ 3 ΕΦΑΡΜΟΓΗ ΚΑΙ ΔΙΑΤΗΡΗΣΗ ΤΩΝ ΜΕΤΡΩΝ ΕΠΙΤΗΡΗΣΗΣ

I. Στόχος των μέτρων επιτήρησης

II. Εφαρμογή

III. Εξέλιξη των εισαγωγών των προϊόντων που υπόκεινται σε επιτήρηση

IV. Σκοπιμότητα της διατήρησης των μέτρων επιτήρησης

5. ΚΕΦΑΛΑΙΟ 4 ΣΥΜΠΕΡΑΣΜΑΤΑ ΚΑΙ ΠΡΟΤΑΣΕΙΣ ΤΗΣ ΕΠΙΤΡΟΠΗΣ

1. ΕΙΣΑΓΩΓΗ

A. Γενική επισκόπηση

Με τον κανονισμό (ΕΚ) αριθ. 517/94 της 7ης Μαρτίου 1994, το Συμβούλιο της Ευρωπαϊκής Ένωσης θέσπισε κοινοτικούς ποσοτικούς περιορισμούς σε επτά κατηγορίες προϊόντων καταγωγής Λαϊκής Δημοκρατίας της Κίνας, και συγκεκριμένα τα γάντια, τα υποδήματα, τα επιτραπέζια σκεύη από πορσελάνη, τα επιτραπέζια σκεύη από κεραμευτική ύλη, τα γυάλινα είδη, τα ραδιόφωνα αυτοκινήτων και τα παιχνίδια, καθώς και ορισμένα μέτρα επιτήρησης.

Το Συμβούλιο είχε αποφασίσει να θεσπίσει τα μέτρα αυτά κατ' αρχήν το Δεκέμβριο του 1993 στο πλαίσιο συνολικής δέσμης που συμπεριλάμβανε την αποδοχή των αποτελεσμάτων του Γύρου της Ουρουγουάης, την ενίσχυση των μέσων εμπορικής πολιτικής και την ολοκλήρωση της κοινής εμπορικής πολιτικής.

Το τελευταίο αυτό στοιχείο της δέσμης αφορούσε την μονομερή εξάλειψη 6 417 εθνικών ποσοτικών περιορισμών (εκ των οποίων 4 700 περίπου αφορούσαν κινεζικά προϊόντα) και τη θέσπιση ποσοστώσεων σε όλη την Κοινότητα για τις εισαγωγές από την Κίνα περιορισμένου αριθμού ευαίσθητων προϊόντων, των οποίων οι εισαγωγές υπόκεινταν τότε σε εθνικούς περιορισμούς.

Οι ποσοστώσεις αυτές θεσπίστηκαν με βάση τις ακόλουθες σκέψεις:

α) τον ευαίσθητο χαρακτήρα των οικείων κοινοτικών βιομηχανικών κλάδων

β) την αυξανόμενη απειλή που αντιπροσωπεύουν οι εισαγωγές από την Κίνα για αυτούς τους βιομηχανικούς κλάδους, απειλή η οποία έχει οξυνθεί ακόμη περισσότερο λόγω των ιδιαίτερων χαρακτηριστικών της κινεζικής οικονομίας.

B. Στόχος της έκθεσης της Επιτροπής

Κατά τη διάρκεια των συζητήσεων σχετικά με τον κανονισμό (EΚ) αριθ. 519/94 του Συμβουλίου, η Επιτροπή ανέλαβε τη δέσμευση να υποβάλει έκθεση στο Συμβούλιο ετησίως για την εφαρμογή των μέτρων επιτήρησης και των ποσοτικών περιορισμών που προβλέπονται στα παραρτήματα ΙΙ και ΙΙΙ, με την ανάγκη να διατηρηθούν αυτά τα μέτρα και να προτείνει, όταν χρειάζεται, τις κατάλληλες προσαρμογές.

Αυτή η πέμπτη έκθεση ανταποκρίνεται στην ανωτέρω δέσμευση.

Γ. Μεθοδολογία

1. Η έκθεση καταρχήν εξετάζει την εφαρμογή των ποσοτικών περιορισμών, καθώς και τα προβλήματα που έχουν προκύψει από την διαχείρισή τους.

Στο δεύτερο κεφάλαιό της, εξετάζει την ανάγκη να διατηρηθούν οι ποσοτικοί περιορισμοί που έχουν θεσπιστεί από το Συμβούλιο. Για το σκοπό αυτό, η Επιτροπή εξέτασε αν ισχύουν ακόμα οι συνθήκες που δικαιολογούσαν τη θέσπιση αυτών των μέτρων το 1994, ειδικότερα :

α) η κατάσταση των οικείων κοινοτικών βιομηχανιών,

β) η ευαισθησία αυτών των βιομηχανικών κλάδων στις κινεζικές εισαγωγές και

γ) η πρόοδος που έχει σημειωθεί κατά την ελευθέρωση των εμπορικών συναλλαγών της Κίνας.

Αυτή η εξέταση διενεργήθηκε για κάθε τομέα χωριστά.

Η εφαρμογή των μέτρων επιτήρησης και η σκοπιμότητα διατήρησής τους εξετάζονται στο τρίτο κεφάλαιο.

Το τέταρτο κεφάλαιο παρουσιάζει, με βάση την ανωτέρω ανάλυση, τα συμπεράσματα της Επιτροπής.

2. Πρέπει να αναφερθεί ότι, όπως και κατά τα προηγούμενα έτη, η Επιτροπή αντιμετώπισε σημαντικές δυσκολίες στη συγκέντρωση πληροφοριών όσον αφορά την κατάσταση της κοινοτικής βιομηχανίας, εφόσον οι παραγωγοί γενικά παράγουν ευρύ φάσμα προϊόντων, και όχι μόνον αυτά που υπόκεινται σε ποσοστώσεις, και ότι οι εν λόγω τομείς αποτελούνται από πολυάριθμες μικρές και μεσαίες επιχειρήσεις, σημαντικό τμήμα των οποίων δεν είναι καν γνωστό στις αρμόδιες εθνικές ομοσπονδίες.

Από την πλευρά των εισαγωγέων η Επιτροπή έλαβε πληροφορίες γενικού χαρακτήρα από μία ένωση και ορισμένους μεμονωμένους εισαγωγείς.

3. Γενικά, η ανάλυση στηρίζεται στα στοιχεία για το 1998. Ωστόσο χρησιμοποιήθηκαν, όταν ήταν δυνατό, οι τάσεις για το 1999.

2. ΚΕΦΑΛΑΙΟ 1 ΕΦΑΡΜΟΓΗ ΤΩΝ ΠΟΣΟΤΙΚΩΝ ΠΕΡΙΟΡΙΣΜΩΝ

I. Επισκόπηση και εξελίξεις μετά την εισαγωγή των μέτρων

Από την έναρξη ισχύος τους το Μάρτιο 1994, οι ποσοστώσεις τροποποιήθηκαν κατ'επανάληψη προκειμένου να εξασφαλιστεί ισορροπία μεταξύ του στόχου διασφάλισης κατάλληλης προστασίας των οικείων κοινοτικών βιομηχανικών κλάδων και του στόχου που αποβλέπει στη διατήρηση αποδεκτού επιπέδου εμπορικών συναλλαγών με τη Λαϊκή Δημοκρατία της Κίνας :

- Τον Ιούλιο 1994, το Συμβούλιο αποφάσισε να αυξήσει το επίπεδο των ποσοστώσεων του 1994 για ορισμένα παιχνίδια.

- Το Μάρτιο 1995, οι ποσοστώσεις αυξήθηκαν περαιτέρω για να ληφθεί υπόψη η προσχώρηση της Αυστρίας, της Φινλανδίας και της Σουηδίας.

- Τον Απρίλιο 1996, βάσει των συμπερασμάτων που περιείχε η πρώτη ετήσια έκθεση της Επιτροπής σχετικά με την εφαρμογή των ποσοστώσεων, το Συμβούλιο αποφάσισε, με τον κανονισμό (EΚ) αριθ. 752/96, να χαλαρώσει περαιτέρω το καθεστώς ποσοστώσεων έναντι της Κίνας :

- ελευθερώθηκαν οι ποσοστώσεις για τρία προϊόντα (γάντια, ραδιόφωνα αυτοκινήτων και συνδυασμένα ραδιόφωνα αυτοκινήτων)·

- οι 3 ποσοστώσεις που αφορούν τα παιχνίδια συγχωνεύθηκαν σε μία και μόνη ποσόστωση, προκειμένου να επιτραπεί στους εμπόρους να προσαρμόζονται ταχύτερα στις μεταβολές της αγοράς·

- αυξήθηκαν οι υπόλοιπες ποσοστώσεις (επιτραπέζια σκεύη από κεραμευτική ύλη και πορσελάνη και γυάλινα είδη κατά 5 % και ορισμένα υποδήματα κατά 2 %).

- Τον Οκτώβριο 1996, με τον κανονισμό (EΚ αριθ. 1897/96) του Συμβουλίου οι εικονοφορείς χωρίς πλαίσιο απηλλάγησαν από την ποσόστωση που εφαρμόζεται στα γυάλινα αντικείμενα.

- Τον Μάιο 1997, με τον κανονισμό (EΚ) αριθ. 847/97 του Συμβουλίου ελευθερώθηκαν οι εισαγωγές τμημάτων παιχνιδιών και εξαρτημάτων τους και καταργήθηκε η ποσόστωση στα γυάλινα επιτραπέζια σκεύη από την 1η Ιανουαρίου 1998.

- Τον Μάιο 1998, βάσει του κανονισμού (ΕΚ) αριθ. 1138/98 του Συμβουλίου της 28ης Μαΐου 1998, που εφήρμοζε τις προτάσεις της Επιτροπής που είχαν συμπεριληφθεί στην τρίτη ετήσια έκθεσή της :

- ελευθερώθηκαν οι εισαγωγές παιχνιδιών·

- αυξήθηκαν οι ποσοστώσεις σε επιτραπέζια σκεύη από πορσελάνη και από κεραμευτική ύλη κατά περαιτέρω 5 %.

Τέλος, στην 4η έκθεσή της, η Επιτροπή συνήγαγε το συμπέρασμα ότι, λόγω των διαφόρων παραγόντων που πρέπει να ληφθούν υπόψη, δεν επρόκειτο να τροποποιηθούν η διάρθρωση και το επίπεδο των υπόλοιπων ποσοστώσεων.

II. Διαχείριση των ποσοστώσεων

α) Νομική βάση και στόχοι

1. Η διαχείριση των κοινοτικών ποσοστώσεων στηρίζεται στον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για τη θέσπιση διαδικασίας κοινοτικής διαχείρισης των ποσοτικών ποσοστώσεων και στον κανονισμό (ΕΚ) αριθ. 738/94 της Επιτροπής της 30ής Μαρτίου 1994 για τον καθορισμό ορισμένων διατάξεων εφαρμογής του κανονισμού (ΕΚ) αριθ. 520/94 του Συμβουλίου (όσον αφορά κυρίως τις διαδικαστικές πτυχές, συμπεριλαμβανομένου του κοινού εντύπου αδείας εισαγωγής).

Πρέπει να υπενθυμιστεί ότι, πριν από τη θέσπιση του κανονισμού (EΚ) αριθ. 520/94, οι ποσοστώσεις κατανέμονταν μεταξύ των κρατών μελών και όχι απευθείας στους εισαγωγείς. Μετά τη μεταρρύθμιση του Μαρτίου 1994, εφαρμόζονται για όλους τους κοινοτικούς εισαγωγείς ενιαία κριτήρια τα οποία καθορίστηκαν από την Επιτροπή μετά από διαβουλεύσεις με την επιτροπή διαχείρισης, σύμφωνα με τις αρχές της Ενιαίας Αγοράς και την αντίστοιχη νομολογία του Ευρωπαϊκού Δικαστηρίου.

2. Για τη διαχείριση των ποσοστώσεων, η Επιτροπή είχε ως γνώμονα τις ακόλουθες αρχές :

- να εξασφαλιστεί ότι οι διοικητικές διαδικασίες δεν θα επιβαρύνουν τις επιδιωκόμενες επιπτώσεις των ποσοστώσεων επί του εμπορίου και ότι οι διαθέσιμες ποσότητες θα χρησιμοποιηθούν πλήρως·και

- να διασφαλιστεί η μη διακριτική μεταχείριση μεταξύ όλων των κοινοτικών εισαγωγέων, ανεξάρτητα από τον τόπο όπου είναι εγκατεστημένοι και ανεξάρτητα από τον τόπο στον οποίο υποβάλλουν την αίτηση αδείας.

β) Λειτουργία του συστήματος διαχείρισης των ποσοστώσεων

1. Σύμφωνα με τις προαναφερόμενες αρχές, η Επιτροπή έκρινε σκόπιμο να εφαρμόσει την πρώτη μέθοδο κατανομής που προβλέπεται στον κανονισμό (ΕΚ) αριθ. 520/94, δηλαδή τη μέθοδο που βασίζεται στις παραδοσιακές ροές του εμπορίου, σύμφωνα με την οποία οι "παραδοσιακοί" εισαγωγείς λαμβάνουν τουλάχιστον ένα μέρος των προηγούμενων εμπορικών επιδόσεών τους που επέτυχαν κατά την περίοδο αναφοράς, ενώ εξασφαλίζεται στους μη παραδοσιακούς εισαγωγείς η δίκαιη πρόσβαση στις ποσοστώσεις.

Η μέθοδος που χρησιμοποιείται για την κατανομή μέρους των ποσοστώσεων που προορίζονται για τους μη παραδοσιακούς εισαγωγείς, είναι η τρίτη μέθοδος που προβλέπεται στον κανονισμό (EΚ) αριθ. 520/94, δηλαδή μέθοδος κατανομής ανάλογα με τις ποσότητες που ζητούνται. Επιπλέον, για να αποκλειστούν οι αιτήσεις που υποβάλλονται για κερδοσκοπικούς λόγους, καθορίζεται μέγιστη ποσότητα που μπορούν να ζητήσουν οι μη παραδοσιακοί εισαγωγείς.

Το 1996, υποβλήθηκαν 28.204 άδειες εισαγωγής από μη παραδοσιακούς εισαγωγείς· αυτό το στοιχείο ανερχόταν σε 19.708 για την κατανομή του έτους 1997 και σε 21.439 για την κατανομή του 1998, ενώ μειώθηκε σε 17.416 για το οικονομικό έτος 1999, (μείωση που πρέπει να καθοριστεί εφόσον είναι ακόμη μικρότερος ο αριθμός των προϊόντων που υπόκεινται σε ποσόστωση το 1998). Τέλος, για το έτος ποσόστωσης 2000 υποβλήθηκαν 27.247 αιτήσεις.

Η σημαντική αυτή αύξηση των αιτήσεων έχει ως αποτέλεσμα τη χορήγηση συνεχώς μικρότερων ποσοτήτων στους μη παραδοσιακούς εισαγωγείς, γεγονός το οποίο μπορεί να οδηγήσει στην μερική χρησιμοποίηση των ποσοστώσεων.

Σε μία προσπάθεια να βελτιωθεί αυτή η κατάσταση, αυξήθηκε κατά 5 ποσοστιαίες μονάδες το 1997 η αναλογία των ποσοστώσεων που προορίζεται για τους μη παραδοσιακούς εισαγωγείς, για το έτος ποσόστωσης 1998, και αποφασίστηκε παρόμοια αύξηση το 1998, για το έτος ποσόστωσης 1999. Αυτές οι περιορισμένες αυξήσεις επέτρεψαν τουλάχιστον στους μη παραδοσιακούς εισαγωγείς να λάβουν παρόμοιες, αν και περιορισμένες, ποσότητες με εκείνες που είχαν λάβει τα προηγούμενα έτη.

Στην 4η έκθεσή της επομένως η Επιτροπή ανέφερε ότι το σύστημα κατανομής που εξασφάλιζε το ότι οι περισσότερες ποσοστώσεις αντιστοιχούν στους παραδοσιακούς εισαγωγείς, το οποίο ήταν και το κατάλληλο κατά τα πρώτα τέσσερα έτη, πρέπει να τροποποιηθεί με σκοπό να εξαλειφθούν ή τουλάχιστον να μειωθούν οι ανισορροπίες μεταξύ των ποσοτήτων που χορηγούνται στους "παραδοσιακούς" και στους "άλλους εισαγωγείς".

Κατά συνέπεια, το 1999 και για το έτος ποσόστωσης 2000, η αναλογία των ποσοστώσεων που προορίζονται για τους μη παραδοσιακούς εισαγωγείς, αυξήθηκε περαιτέρω κατά 5 ποσοστιαίες μονάδες, ενώ παράλληλα η μέγιστη επιτρεπόμενη ποσότητα ατομικής ποσόστωσης αυξήθηκε από 4.000 ζεύγη σε 5.000 ζεύγη για τα υποδήματα (για κάθε κωδικό ΣΟ της ποσόστωσης) και από 4 τόνους σε 5 τόνους για επιτραπέζια είδη από πορσελάνη και κεραμευτική ύλη (για κάθε κωδικό ΣΟ της ποσόστωσης). Στο μέλλον θα χρειαστεί να ληφθούν περαιτέρω μέτρα με σκοπό, αφενός, να βελτιωθεί η γενική χρησιμοποίηση των ποσοστώσεων και, αφετέρου, να μειωθούν στο μέτρο του δυνατού οι μη χρησιμοποιηθείσες ποσότητες που ανακατανέμονται στο επόμενο έτος.

2. Όσον αφορά τη διαχείριση των ποσοστώσεων, η Επιτροπή κατέβαλε κάθε δυνατή προσπάθεια για να ικανοποιήσει την επιθυμία των εισαγωγέων να ενημερώνονται το ταχύτερο δυνατό σχετικά με την ποσότητα που τους έχει χορηγηθεί για την επόμενη περίοδο. Προς τούτο, η Επιτροπή άρχισε τις διαδικασίες κατανομής των ποσοστώσεων του 2000 πολύ πριν από την έναρξη του έτους ποσοστώσεως, τον Ιούνιο του 1999, και επέτρεψε στους εισαγωγείς να υποβάλουν τις αιτήσεις τους στο διάστημα δύο μηνών, δηλαδή μέχρι το Σεπτέμβριο 1999.

3. Οι κανόνες διαχείρισης για το 2000 προβλέπουν επί του παρόντος διάρκεια ισχύος δώδεκα μηνών για τις άδειες εισαγωγής. Επιπλέον, οι μη χρησιμοποιηθείσες ποσοστώσεις του 1999 θα ανακατανεμηθούν κατά το 2000. Η Επιτροπή θεωρεί ότι οι ποσότητες του προηγούμενου έτους που ανακατανέμονται, πρέπει να καταλογιστούν χωριστά από εκείνες της τρέχουσας ετήσια ποσόστωσης.

4. Όσον αφορά τις διοικητικές διαδικασίες, το κοινοτικό σύστημα διαχείρισης βασίζεται σε "ενιαία προσέγγιση", σύμφωνα με την οποία όλοι οι κοινοτικοί εισαγωγείς ανεξάρτητα από τον τόπο εγκατάστασής τους στην Κοινότητα, μπορούν να υποβάλουν αίτηση άδειας εισαγωγής στις αρμόδιες αρχές του κράτους μέλους της επιλογής τους και να λάβουν άδεια εισαγωγής η οποία ισχύει σε όλη την Κοινότητα.

Επιπλέον, η διαδικασία υποβολής αιτήσεων έχει απλουστευθεί όσο το δυνατόν περισσότερο και οι διατυπώσεις έχουν μειωθεί στο ελάχιστο· η διαδικασία έκδοσης των αδειών είναι εντελώς δωρεάν για όλους τους κοινοτικούς εισαγωγείς.

γ) Συμπέρασμα

Όπως συμβαίνει αναπόφευκτα όταν οι συναλλαγές υπόκεινται σε περιορισμούς, η διαχείριση αυτών των ποσοστώσεων δημιούργησε ορισμένα προβλήματα. Ορισμένα από αυτά, όπως η επιλογή του έτους αναφοράς για τους παραδοσιακούς εισαγωγείς και η διαφορετική διάρκεια των αδειών που κατανεμήθηκαν σε σχέση με τη διάρκεια των αδειών των κανονικών ετησίων ποσοστώσεων, έχουν αντιμετωπιστεί με ικανοποιητικό τρόπο. Οι ποσότητες που ανακατανεμήθηκαν σε μη παραδοσιακούς εισαγωγείς αυξήθηκαν εκ νέου για το έτος ποσόστωσης 2000 για να περιορίσουν, τουλάχιστον μερικώς, την ανισορροπία της ανακατανομής του σχετικού μεριδίου των ποσοστώσεων και να βελτιώσουν έτσι την πρόσβασή τους σε αυτές. Η Επιτροπή θεωρεί ωστόσο ότι συνολικά το σύστημα λειτουργεί ικανοποιητικά χάρη στη συνεργασία των κρατών μελών. Ειδικότερα, θεωρείται ότι έχει ικανοποιηθεί το (νόμιμο) αίτημα να μην επιβαρυνθούν οι επιπτώσεις των ποσοστώσεων από το σύστημα διαχείρισης, όπως αποφάσισε το Συμβούλιο.

III. Εξελίξεις του εμπορίου των προϊόντων που υπόκεινται σε ποσοτικούς περιορισμούς

Οι ακόλουθοι δύο πίνακες δίνουν μία συνοπτική περιγραφή της εξέλιξης του εμπορίου κάθε προϊόντος που υπόκειται σε ποσοτικούς περιορισμούς, τόσο από πλευράς όγκου όσο και αξίας.

α) Eξέλιξη του όγκου του εμπορίου των υπό εξέταση προϊόντων (εισαγωγές και ποσοστώσεις)

>ΘΕΣΗ ΠIΝΑΚΑ>

- τα στοιχεία για τα υποδήματα "ειδικής τεχνολογίας" που προέρχονται από την κοινοτική επιτήρηση βασίζονται σε έγγραφα κοινοτικής επιτήρησης που έχουν δημοσιευθεί· επειδή αυτά τα έγγραφα δεν αντανακλούν αναγκαστικά τα πραγματικά επίπεδα των εισαγωγών, τα στοιχεία αναπροσαρμόστηκαν, όταν κρίθηκε σκόπιμο, με βάση τα διαθέσιμα στοιχεία από τη βάση δεδομένωνTaric. Οι εισαγωγές μπορεί να διαφέρουν σε σύγκριση με τα στοιχεία που έχουν υποβληθεί στις προηγούμενες εκθέσεις, λόγω της ανάγκης να γίνουν τεχνικές προσαρμογές των διαθέσιμων στοιχείων από τη βάση δεδομένων Taric.

- τα στοιχεία για τις ποσότητες που δεν έχουν χρησιμοποιηθεί, βασίζονται στις άδειες εισαγωγής που έχουν επιστραφεί στα κράτη μέλη.

>ΘΕΣΗ ΠIΝΑΚΑ>

Πηγή: - EUROSTAT

(*) τα στοιχεία για τις ποσότητες που δεν έχουν χρησιμοποιηθεί, βασίζονται στις άδειες εισαγωγής που έχουν επιστραφεί στα κράτη μέλη.

β) Τιμές εισαγωγής των προϊόντων καταγωγής Κίνας

>ΘΕΣΗ ΠIΝΑΚΑ>

Πηγή: EUROSTAT

3. ΚΕΦΑΛΑΙΟ 2 ΣΚΟΠΙΜΟΤΗΤΑ ΤΗΣ ΔΙΑΤΗΡΗΣΗΣ ΤΩΝ ΚΟΙΝΟΤΙΚΩΝ ΠΟΣΟΣΤΩΣΕΩΝ

I. Προσέγγιση που ακολουθεί η Επιτροπή

Για να ανταποκριθεί σ´αυτό το θέμα, η Επιτροπή εξέτασε αν εξακολουθούν να υφίστανται οι συνθήκες που προκάλεσαν την καθιέρωση αυτών των ποσοτικών περιορισμών το 1994, και συγκεκριμένα η ευαισθησία των σχετικών κοινοτικών βιομηχανικών κλάδων και η απειλή που αντιπροσωπεύουν γι´αυτούς τα κινεζικά προϊόντα.

Η ανάλυση αυτή πραγματοποιήθηκε για κάθε τομέα χωριστά με βάση τους ακόλουθους οικονομικούς δείκτες:

1. Διάρθρωση του βιομηχανικού κλάδου

2. Παραγωγή

3. Απασχόληση

4. Εξέλιξη των εισαγωγών

5. Τιμές των εισαγωγών

6. Εξαγωγικό δυναμικό της Κίνας

Επιπλέον, στο τμήμα III κατωτέρω, η Επιτροπή αναλύει τις επιπτώσεις που θα έχει η ελευθέρωση των εμπορικών συναλλαγών της Κίνας και η προσχώρηση στον ΠΟΕ για τη διατήρηση των κοινοτικών ποσοστώσεων.

II. Aνάλυση των οικείων τομέων

1. Υποδήματα

ΣΟ 6402 99· 6403 51 και 59· 6403 91 και 99; 6404 11· 6404 19 10

Tα ακόλουθα είδη υποδημάτων υπόκεινται σε ποσοτικούς περιορισμούς:

Κωδικός ΣΟ // Περιγραφή προϊόντος

640299 [1] // Υποδήματα που δεν καλύπτουν τον αστράγαλο, με το πάνω μέρος και τα εξωτερικά πέλματα από καουτσούκ ή πλαστική ύλη (εκτός από τα αδιάβροχα υποδήματα που καλύπτονται από τον κωδικό 6401· και άλλα εκτός από τα υποδήματα για την άσκηση αθλητικής δραστηριότητας και άλλα υποδήματα που καλύπτονται από τον κωδικό ΣΟ 6402)

[1] Eκτός από τα υποδήματα ειδικής τεχνολογίας :

640351 // Υποδήματα, που καλύπτουν τον αστράγαλο, με το πάνω μέρος και τα εξωτερικά πέλματα από δέρμα φυσικό (εκτός από τα υποδήματα αθλητισμού)

640359 // Υποδήματα που δεν καλύπτουν τον αστράγαλο, με τα εξωτερικά πέλματα και το πάνω μέρος από φυσικό δέρμα (εκτός από τα υποδήματα αθλητισμού)

640391 1 // Άλλα υποδήματα με τα εξωτερικά πέλματα από καουτσούκ, πλαστική ύλη, από δέρμα φυσικό ή ανασχηματισμένο και το πάνω μέρος από δέρμα φυσικό, που καλύπτουν τον αστράγαλο

640399 1 // Άλλα υποδήματα με τα εξωτερικά πέλματα από καουτσούκ, πλαστική ύλη, δέρμα φυσικό ή ανασχηματισμένο και το πάνω μέρος από δέρμα φυσικό, που δεν καλύπτουν τον αστράγαλο

640411 [2] // Υποδήματα αθλητισμού, υποδήματα του τένις, καλαθόσφαιρας, γυμναστικής, προπόνησης και παρόμοια υποδήματα, με τα εξωτερικά πέλματα από καουτσούκ, ή πλαστική ύλη και το πάνω μέρος από υφαντικές ύλες

[2] Eξαιρούνται:

64041910 // Παντόφλες και άλλα υποδήματα δωματίου με τα εξωτερικά πέλματα από καουτσούκ ή πλαστική ύλη και το πάνω μέρος από υφαντικές ύλες, εκτός από εκείνα που καλύπτονται από τον κωδικό 6404 11

A. Κατάσταση του κοινοτικού κλάδου παραγωγής υποδημάτων

1. Εισαγωγή

Ο βιομηχανικός κλάδος υποδημάτων ξεκίνησε εδώ και πολλά έτη μία διαδικασία εκσυγχρονισμού και αναδιάρθρωσης, υπό την πίεση του συνεχώς μεγαλύτερου διεθνούς ανταγωνισμού και των τεχνολογικών μεταβολών. Οι χώρες της ΕΕ έκαναν στροφή προς προϊόντα μεγαλύτερης διαφοροποίησης, υψηλότερης ποιότητας και προστιθέμενης αξίας. Αυτό ωστόσο δε σημαίνει - όπως εννοείται μερικές φορές - ότι στο τμήμα προϊόντων ανωτάτης ποιότητας της κοινοτικής αγοράς επικρατούν προϊόντα υψηλού επιπέδου που κατασκευάζονται στην Ευρώπη, ενώ το τμήμα χαμηλότερης ποιότητας της αγοράς "προορίζεται για τις εισαγωγές από χώρες με χαμηλούς μισθούς". Πράγματι, το τμήμα της αγοράς προϊόντων κατώτερης κλάσης αντικαθίσταται συνεχώς από προϊόντα μεσαίας ποιότητας - τμήμα το οποίο καλύπτεται από σημαντικό μέρος του ευρωπαϊκού βιομηχανικού κλάδου και είναι όντως ιδιαίτερα ανταγωνιστικό. Επιπλέον, ακόμα και οι εταιρείες οι οποίες παραδοσιακά παρήγαγαν προϊόντα για το τμήμα υψηλότερης κλάσης της αγοράς, είναι αναγκασμένες όλο και περισσότερο να συμπληρώνουν το φάσμα προϊόντων τους επίσης με λιγότερο ακριβά μοντέλα.

Ωστόσο, η ανταγωνιστική ισχύς που ανέπτυξε ο βιομηχανικός κλάδος τα τελευταία λίγα χρόνια θα διατηρηθεί μόνον εάν οι εξαγωγείς της ΕΕ έχουν πραγματική πρόσβαση στις παγκόσμιες αγορές, τόσο όσον αφορά τις αγορές πρώτων υλών όσο και την πώληση των τελικών προϊόντων τους. Παρόλο που η Κοινότητα κατέστησε την καλύτερη πρόσβαση στην αγορά μία προτεραιότητα στο πλαίσιο της διεθνούς εμπορικής πολιτικής της, η κατάσταση πρέπει ακόμη να βελτιωθεί όσον αφορά τα γεγονότα, εφόσον μεγάλο φάσμα δασμολογικών και μη δασμολογικών εμποδίων εξακολουθούν να εμποδίζουν τις κοινοτικές επιχειρήσεις από το να εκμεταλλευθούν πλήρως το δυναμικό τους εξαγωγών. Πρέπει να αναφερθεί ως προς αυτό ότι ακόμα και βιομηχανικές χώρες όπως οι Ηνωμένες Πολιτείες - που είναι μία από τις κυριότερες αγορές εξαγωγής του κοινοτικού βιομηχανικού κλάδου υποδημάτων - διατηρούν τελωνειακούς δασμούς που ανέρχονται μέχρι το 48%.

2. Διάρθρωση της βιομηχανίας

Ο κοινοτικός βιομηχανικός κλάδος υποδημάτων αποτελείται από μεγάλο αριθμό μικρών επιχειρήσεων (με 20 εργάτες κατά μέσο όρο), εκ των οποίων οι περισσότερες είναι εγκατεστημένες σε περιοχές που παρουσιάζουν χαμηλό βαθμό βιομηχανικής διαφοροποίησης. Υπάρχουν ωστόσο διαφορές από το ένα κράτος μέλος στο άλλο: οι γαλλικές και γερμανικές επιχειρήσεις, για παράδειγμα, απασχολούν κατά μέσο όρο 100 εργαζόμενους, ενώ οι επιχειρήσεις της Ισπανίας και της Ιταλίας διαθέτουν προσωπικό που πλησιάζει τα δέκα άτομα. Τα άλλα κράτη μέλη βρίσκονται μεταξύ αυτών των δύο άκρων.

Ο αριθμός των κατασκευαστών στο σύνολο της ΕΕ μειώθηκε κατά τη διάρκεια της δεκαετίας του ´90, δηλαδή από 15.897 το 1989 στις 14.588 το 1998 (14.817 το 1997).

Η γεωγραφική συγκέντρωση του τομέα, η υψηλή ένταση εργασίας που τον χαρακτηρίζει και η μεγάλη ευαισθησία του ως προς τις τιμές έναντι των εισαγωγών προϊόντων σε χαμηλές τιμές, δημιουργούν μία κατάσταση στην οποία κάθε διακύμανση της οικονομικής δραστηριότητας έχει σ´αυτόν τον οικονομικό τομέα σοβαρές περιφερειακές και κοινωνικές συνέπειες.

3. Κοινοτική παραγωγή, κατανάλωση και απασχόληση

Αφού σημείωσε μία σχετικά μέτρια κάμψη κατά 1,46% μεταξύ του 1996 και του 1997, η παραγωγή μειώθηκε κατά 4,56% το 1998, πράγμα που την τοποθέτησε στο χαμηλότερο επίπεδό της εδώ και πολλά χρόνια. Όπως έχει ήδη αναφερθεί ανωτέρω, αυτή η μείωση οφειλόταν κυρίως στην απότομη πτώση των εξαγωγών μετά από την ασιατική κρίση και άλλες διεθνείς κρίσεις (-9.74% το 1998).

Η κατανάλωση μειώθηκε κατά 1,6%, ενώ οι συνολικές εισαγωγές παρέμειναν σχετικά σταθερές. Συνεπώς, το μερίδιο της αγοράς που κατείχαν οι κοινοτικοί κατασκευαστές στην αγορά της ΕΕ μειώθηκε από 51% το 1997 σε 50% το 1998.

Η απασχόληση εξακολούθησε να μειώνεται το 1998, λόγω της απώλειας 11.784 συμπληρωματικών θέσεων απασχόλησης, σημειώνοντας έτσι μείωση 3,93% σε σχέση με το 1997.

Πίνακας 1

>ΘΕΣΗ ΠIΝΑΚΑ>

4. Εξέλιξη των εξαγωγών

Τη μείωση των εξαγωγών κατά 6,24% που σημειώθηκε το 1997, ακολούθησε άλλη μείωση 9,74% το 1998, και το χειρότερο αποτέλεσμα ήταν εκείνο των εξαγωγών που προορίζονταν στη Ρωσία (-24.89% το 1998, μετά από μία πτώση -20.33% το 1997). Tα μερίδια της αγοράς των κυριοτέρων εξαγωγικών αγορών της Κοινότητας παρέμειναν σχετικά σταθερά.

Πίνακας 2

>ΘΕΣΗ ΠIΝΑΚΑ>

(Προϊόντα που καλύπτονται: κωδικοί ΣΟ 6401-6405)

Οι εξαγωγές που προορίζονται στους κυριότερους προμηθευτές της Κοινότητας, παρέμειναν οριακές, και η Κίνα αντιπροσώπευε μόνον 0,16% του συνόλου των κοινοτικών εξαγωγών:

Πίνακας 3

>ΘΕΣΗ ΠIΝΑΚΑ>

(Προϊόντα που καλύπτονται: κωδικοί ΣΟ 6401-6405)

Οι κοινοτικές εξαγωγές που επηρεάστηκαν περισσότερο από την ασιατική κρίση ήταν οι εξαγωγές που προορίζονταν στη Νότια Κορέα (-83.2%), στην Ινδονησία (-60.5%) και στην Ταϊλάνδη (-50.7%). Οι εξαγωγές προς την Κίνα μειώθηκαν κατά 52,5%, ενώ οι εξαγωγές με προορισμό την Ινδία και τη Βραζιλία σημείωσαν θετική εξέλιξη το 1997 - μετά από μία απότομη πτώση το 1997 - και η Ινδία έφθασε και πάλι στο χαμηλό επίπεδο που είχε ήδη φθάσει το 1996.

Tο εμπορικό ισοζύγιο της Κοινότητας έναντι αυτών των χωρών (εκφρασμένο σε ζεύγη) παρέμεινε αρνητικό, όπως φαίνεται από τις σχέσεις εξαγωγών/εισαγωγών το 1997 και 1998:

Πίνακας 4

>ΘΕΣΗ ΠIΝΑΚΑ>

(Προϊόντα που καλύπτονται: Κωδικοί ΣΟ 6401-6405)

Η αναλογία εξαγωγών/εισαγωγών με την Κίνα επιδεινώθηκε ακόμη το 1998, όπως επίσης και με το Βιετνάμ, την Ινδονησία, την Ταϊβάν και την Ταϊλάνδη. Η αναλογία αυτή σημείωσε σημαντική πτώση με τη Νότια Κορέα, από 42% το 1997 σε 7.2% το 1998.

B. Ευαισθησία στις κινεζικές εισαγωγές

1. Εξέλιξη των εισαγωγών

Το 1998, οι κοινοτικές εισαγωγές υποδημάτων από όλες τις πηγές αυξήθηκαν κατά περίπου 0,5%, φθάνοντας συνολικά σε 810 εκατ. ζεύγη, ενώ η Κίνα αύξησε ελαφρά το μερίδιο της αγοράς (από 32,9% σε 33,4%), και ακολουθούν το Βιετνάμ (18,1%) και η Ινδονησία (8,3%).

Η αύξηση κατά 1,7% των κινεζικών εισαγωγών (σε σχέση με το 1997), δείχνει ότι η Κίνα κατόρθωσε να επιτύχει καλύτερη αποτελέσματα απ´ό,τι ο υπόλοιπος κόσμος ('όλες οι προελεύσεις') παρά τους ισχύοντες ποσοτικούς περιορισμούς. Μεταξύ των κυριοτέρων προμηθευτών, μόνο το Βιετνάμ και η Ταϊβάν επέτυχαν καλύτερα αποτελέσματα (φθάνοντας αντίστοιχα 7,4% και 6,4%,), αλλά ξεκινώντας βέβαια από ένα σαφώς χαμηλότερο επίπεδο σε απόλυτες τιμές. Αντίθετα, οι εισαγωγές από τη Βραζιλία και την Ινδονησία μειώθηκαν σημαντικά, οι πρώτες κατά 22,3% και οι δεύτερες κατά 21%.

Πίνακας 5

>ΘΕΣΗ ΠIΝΑΚΑ>

(Προϊόντα που καλύπτονται: Κωδικοί ΣΟ 6401-6405)

Το 1998, περίπου το ένα τρίτο όλων των υποδημάτων καταγωγής Κίνας είχαν εισαχθεί υπό ποσόστωση:

Πίνακας 6

>ΘΕΣΗ ΠIΝΑΚΑ>

(* Προϊόντα που καλύπτονται: Κωδικοί ΣΟ 6401-6405)

Ενώ οι εισαγωγές υποδημάτων υπό ποσόστωση παρέμειναν σχετικά σταθερές το 1998 (-0.4% σε σχέση με τη μείωση -8.9% που σημειώθηκε μεταξύ 1996 και 1997), οι εισαγωγές υποδημάτων που δεν υπόκεινται σε ποσοτικούς περιορισμούς, αυξήθηκαν κατά 2,9% (μετά από σημαντική μείωση τα προηγούμενα έτη), πράγμα που οδήγησε σε μικρή μείωση της σφαιρικής κάλυψης των ποσοστώσεων.

Η κατανομή ανά κωδικό ΣΟ υπό καθεστώς ποσοστώσεων, έχει ως εξής:

Πίνακας 7

>ΘΕΣΗ ΠIΝΑΚΑ>

Εν πάση περιπτώσει, οι συνολικές εισαγωγές υποδημάτων που υπόκεινται σε ποσόστωση, παρέμειναν σταθερές μόνο λόγω της σημαντικής αύξησης των εισαγωγών παντουφλών και άλλων υποδημάτων εσωτερικού χώρου, που έχουν το πάνω μέρος από υφαντικές ύλες, και καλύπτονται από τον κωδικό ΣΟ 6404 19 10. Το 1997, οι εισαγωγές αυτών των παντουφλών είχαν μειωθεί δραματικά λόγω της επιβολής προσωρινών δασμών αντιντάμπινγκ το Φεβρουάριο 1997, (για περίοδο 9 μηνών), που κάλυπταν τους κωδικούς ΣΟ 6404 19 10 (δηλαδή παντόφλες) και 6404 19 90 (δηλαδή άλλα υποδήματα εκτός από παντόφλες).

Tα οριστικά μέτρα που θεσπίστηκαν στις 29 Oκτωβρίου 1997 και εφαρμόζονται τόσο στην Κίνα όσο και στην Ινδονησία, απέκλεισαν τις παντόφλες με αποτέλεσμα να αυξηθούν οι εισαγωγές αυτών των προϊόντων κατά πάνω από 520% το 1998. Αντίθετα, οι εισαγωγές από την Κίνα προϊόντων που υπάγονται στον κωδικό ΣΟ 6404 19 90 - που καλύπτονται ακόμα από το μέτρο αντιντάμπινγκ αλλά δεν υπάγονται σε ποσόστωση - παρέμειναν στο χαμηλό επίπεδο του 1997:

Πίνακας 8

>ΘΕΣΗ ΠIΝΑΚΑ>

(σε ζεύγη)

Επιβλήθηκαν επίσης οριστικά μέτρα αντιντάμπινγκ, στις 23 Φεβρουαρίου 1998, σε ορισμένα υποδήματα που έχουν το πάνω μέρος από δέρμα φυσικό ή από πλαστική ύλη, καταγωγής Κίνας, Ινδονησίας και Ταϊλάνδης. Αυτά τα μέτρα αφορούσαν ορισμένες υποδιαιρέσεις των κωδικών ΣΟ 6402 99 (δηλαδή 6402 99 98) και 6403 99 (δηλαδή 6403 99 93, 6403 99 96, 6403 99 98), ενώ εξαιρούνται τα υποδήματα που προορίζονται για την άσκηση αθλητικών δραστηριοτήτων.

Σε ότι αφορά τον κωδικό ΣΟ 6402 99, η Κίνα και η Ινδονησία έχασαν μερίδιο της αγοράς το 1997 και 1998, ενώ η Ταϊλάνδη ήταν σε θέση να αυξήσει τις εξαγωγές της παρά την εφαρμογή των μέτρων αντιντάμπινγκ. Το Βιετνάμ έγινε ο κυριότερος προμηθευτής της Κοινότητας σε αυτά τα προϊόντα:

Πίνακας 9

>ΘΕΣΗ ΠIΝΑΚΑ>

(σε ζεύγη)

Επίσης σε ό,τι αφορά τον κωδικό ΣΟ 6403 99, το Βιετνάμ έγινε ο κυριότερος προμηθευτής της Κοινότητας γι´αυτά τα προϊόντα, ενώ η Κίνα κατόρθωσε να διατηρήσει το επίπεδο των εξαγωγών της:

Πίνακας 10

>ΘΕΣΗ ΠIΝΑΚΑ>

(σε ζεύγη)

2. Τιμές εισαγωγών

Η σύγκριση μεταξύ των μέσων τιμών των εισαγομένων κινεζικών υποδημάτων με τις τιμές των κοινοτικών εξαγωγών ('Εκτός-15') δείχνει το βαθμό κατά τον οποίο οι τιμές των κινεζικών εισαγωγών είναι χαμηλότερες από τις κοινοτικές τιμές στην αγορά της Κοινότητας:

Πίνακας 11

>ΘΕΣΗ ΠIΝΑΚΑ>

Το 1998, οι τιμές των κινεζικών προϊόντων κυμαίνονταν από 12,1% σε 68% των μέσων τιμών των κοινοτικών εξαγωγών σε τρίτες χώρες. Μεταξύ του 1997 και του 1998, το πλεονέκτημα ως προς τις τιμές υπέρ της Κίνας αυξήθηκε σημαντικά για τους κωδικούς ΣΟ 6403 99 (από 66% σε 48,6%) και 6404 11 (από 91,9% σε 68%) λόγω της αύξησης των τιμών των εξαγωγών της Κοινότητας (και παρά τους δασμούς αντιντάμπινγκ που εφαρμόζονταν σε ορισμένα προϊόντα που υπάγονταν στον κωδικό ΣΟ 6403 99). Η κατάργηση των προσωρινών δασμών αντιντάμπινγκ που εφαρμόζονταν στις παντόφλες (6404 19 10), δεν είχε άμεσες επιπτώσεις επί των τιμών, οι οποίες παρέμειναν στο επίπεδο των 1,14 ECU ανά ζεύγος. Για τον κωδικό ΣΟ 6403 51, η διαφορά των τιμών μειώθηκε από 35,5% το 1997 σε 47,5% το 1998.

Γενικά, η Κίνα - της οποίας η μέση τιμή/μονάδα μειώθηκε από 4,82 το 1997 σε 4,70 το 1998 - παρέμεινε ο φθηνότερος από τους σημαντικότερους προμηθευτές της Κοινότητας στα υποδήματα (σε ECU/μονάδα):

Πίνακας 12

>ΘΕΣΗ ΠIΝΑΚΑ>

(Κάλυψη: Κεφάλαιο ΣΟ 64)

Το 1998, οι μέσες κινεζικές τιμές (4,70 ECU/μονάδα) έφθασαν μόνο το 55% των τιμών των εισαγωγών της Κοινότητας από όλες τις πηγές (8.55 ECU/μονάδα), και το 22,2% των μέσων τιμών των ευρωπαϊκών προϊόντων που πωλήθηκαν σε τρίτες αγορές (21,13 ECU/μονάδα).

Γ. Γνώμη των ενδιαφερομένων μερών

1. Γνώμη του κοινοτικού κλάδου παραγωγής

Σύμφωνα με την Ευρωπαϊκή Συνομοσπονδία της Βιομηχανίας Υποδημάτων, παρά την ύπαρξη των ποσοτικών περιορισμών, οι εισαγωγές υποδημάτων από την Κίνα εξακολούθησαν να έχουν καλύτερες επιδόσεις από ό,τι οι εισαγωγές από όλες τις τρίτες χώρες, Επιπλέον, αυτή η Ένωση θεωρεί ότι αυτοί οι ποσοτικοί περιορισμοί δεν χρησιμοποιούνται πλήρως, πράγμα που αφήνει ευρύ περιθώριο για να αυξηθούν οι εισαγωγές από την Κίνα. Επιπλέον, είναι της γνώμης ότι τα κινεζικά προϊόντα εξακολούθησαν να εισάγονται σε τιμές χαμηλότερες από τις ευρωπαϊκές τιμές κατά ένα σημαντικό περιθώριο, ασκώντας έτσι μεγάλη πίεση στην ευρωπαϊκή βιομηχανία με συνέπεια τη μείωση της παραγωγής, την επιδείνωση των αποτελεσμάτων των εξαγωγών και σημαντική απώλεια θέσεων απασχόλησης. Για το λόγο αυτό η ευρωπαϊκή βιομηχανία είναι αντίθετη με την κατάργηση των ποσοστώσεων για την Κίνα, καθώς και για κάθε αύξηση των σημερινών επιπέδων τους.

2. Γνώμη των εισαγωγέων

Η Ένωση Εξωτερικού Εμπορίου (FTA) θεωρεί ότι η απώλεια των θέσεων εργασίας στην κοινοτική βιομηχανία υποδημάτων είναι ένα φυσικό φαινόμενο που οφείλεται κυρίως στην αυτοματοποίηση και στις προόδους της πληροφορικής. Δεν θεωρεί ότι οι κινεζικές εισαγωγές απειλούν αυτόν το βιομηχανικό κλάδο.

Δ. Συμπέρασμα

Ο τομέας των υποδημάτων παραμένει ιδιαίτερα ευάλωτος στις κινεζικές εισαγωγές λόγω του απόλυτου όγκου τους (33,4% του συνόλου των κινεζικών εισαγωγών, βλ. πίνακα 5), του σημαντικού μεριδίου που κατέχουν στη συνολική κοινοτική αγορά (17,4%: βλ. πίνακα 1), της διαφοράς των τιμών που παρουσιάζουν (4,70 ECU/ανά μονάδα σε σχέση με 21,13 ECU/ανά μονάδα: βλ. πίνακα 12), και του σημαντικού δυναμικού εξαγωγών που διαθέτει η κινεζική βιομηχανία.

Το 1998, η ανισορροπία που περιγράφεται ανωτέρω, επιδεινώθηκε περαιτέρω λόγω των χρηματοοικονομικών κρίσεων στην Ασία, στη Ρωσία και στη Βραζιλία, που στέρησαν τους κοινοτικούς φορείς από τις σημαντικές αγορές εξαγωγών χωρίς να έχουν την εναλλακτική δυνατότητα να στραφούν προς άλλες αγορές. Παράλληλα, η Ευρωπαϊκή Ένωση ήταν η μόνη μεγάλη περιοχή του κόσμου που διατήρησε το επίπεδο των εισαγωγών της παρά τις οικονομικές κρίσεις των δύο τελευταίων ετών, έτσι ώστε να γίνει η κυριότερη διέξοδος για μεγάλο αριθμό κατασκευαστών τρίτων χωρών, των οποίων οι εθνικές αγορές είχαν καταρρεύσει. Συνεπώς, οι εξαγωγές και οι κοινοτικοί παραγωγοί σημείωσαν μία αξιοσημείωτη πτώση.

Παρά τους ισχύοντες ποσοτικούς περιορισμούς, η Κίνα επέτυχε τα μεγαλύτερα αποτελέσματα σε σχέση με το σύνολο των προμηθευτών της Κοινότητας (αυξάνοντας κατά 1,7% τις εξαγωγές της, έναντι της μείωσης κατά 0,5% για το μέσο όρο των ανταγωνιστών της: βλ. πίνακα 5).

Όπως έχουν τα πράγματα σήμερα, αν καταργηθούν οι ποσοτικοί περιορισμοί έναντι της Κίνας, η Κοινότητα θα εκτεθεί σε ανακολουθίες της σφαιρικής βιομηχανικής πολιτικής της: αφενός, οι ευρωπαϊκοί φορείς ενθαρρύνονται να βελτιώνουν συνεχώς την ανταγωνιστικότητά τους επενδύοντας σε υλικούς όσο και σε άυλους παράγοντες. Αφετέρου, τα κοινοτικά όργανα ανέλαβαν τη δέσμευση να παρέχουν στους οικονομικούς φορείς το γενικό πλαίσιο που θα τους επιτρέψει να είναι ανταγωνιστικοί επί ίσοις όροις με τους ανταγωνιστές τους σε μία παγκόσμια και ανοικτή αγορά. Σήμερα, δεν ισχύουν αυτοί οι όροι ισότητας, εφόσον μεγάλος αριθμός τρίτων χωρών διατηρούν πολύ υψηλούς τελωνειακούς δασμούς καθώς και πολλούς μη δασμολογικούς εμπορικούς φραγμούς.

Αν οι εταιρείες δεν βρουν αγορές για να διαθέσουν τα προϊόντα τους που είναι ιδιαίτερα ανταγωνιστικά, έχουν ελάχιστα κίνητρα για την πραγματοποίηση επενδύσεων - και για καινοτομίες - με στόχο τη συνέχιση της (συχνά δαπανηρής) διαδικασίας εκσυγχρονισμού και αναδιάρθρωσης που έχουν ξεκινήσει. Επιπλέον, οι αναπτυσσόμενες αγορές είναι ουσιαστικές για τις εταιρείες που προσπαθούν να επιτύχουν σημαντικές οικονομίες κλίμακας, αυξάνοντας έτσι την ανταγωνιστικότητά τους σε διεθνές επίπεδο, παράγοντας με χαμηλότερο μέσο κόστος.

Σε αυτό το πλαίσιο, και λαμβανομένου υπόψη του γεγονότος ότι η βιομηχανία υποδημάτων χαρακτηρίζεται ουσιαστικά από υψηλή ένταση εργασίας, κάθε νέα ελευθέρωση των κοινοτικών εισαγωγών πρέπει να συνδυάζεται με ισοδύναμες προσπάθειες ελευθέρωσης εκ μέρους των εμπορικών εταίρων της Κοινότητας.

Στο βαθμό που ένας μεγάλος αριθμός αγορών τρίτων χωρών παραμένει ουσιαστικά κλειστός στις εξαγωγές της ΕΕ, οι ποσοτικοί περιορισμοί που έχουν επιβληθεί στην Κίνα πρέπει να διατηρηθούν ώστε να ελαφρυνθεί η κατάσταση που χαρακτηρίζεται από ένα ανταγωνιστικό περιβάλλον το οποίο δεν παρέχει στους οικονομικούς φορείς συνθήκες ισότητας.

2. Επιτραπέζια σκεύη από πορσελάνη και από κεραμευτική ύλη

ΣΟ 6911.10 και ΣΟ 6912.00

Είναι δύσκολο να ληφθούν στατιστικές και λεπτομερείς πληροφορίες σχετικά με τις δύο αυτές κλάσεις, επειδή οι περισσότεροι παραγωγοί παράγουν ευρεία σειρά επιτραπέζιων προϊόντων τα οποία, όταν διασαφίζονται, διασαφίζονται συνήθως ως "επιτραπέζια σκεύη", δηλαδή στους συνδυασμένους κωδικούς ΣΟ 6911, 6912 και 6913 και επίσης επειδή οι παραγωγοί δεν παραχωρούν πρόθυμα στις ομοσπονδίες τους πληροφορίες που θεωρούν ως εμπορικά ευαίσθητες. Επιπλέον, όσον αφορά τα επιτραπέζια σκεύη, υπάρχουν πολλοί μικροί παραγωγοί οι οποίοι δεν είναι μέλη εθνικών ομοσπονδιών. Για το λόγο αυτό έπρεπε να εξεταστούν, ως συνήθως, διαφορετικές πηγές κατά τη σύνταξη αυτής της έκθεσης.

A Κατάσταση του κοινοτικού κλάδου παραγωγής επιτραπέζιων ειδών

1. Διάρθρωση του κοινοτικού τομέα επιτραπέζιων σκευών από κεραμευτική ύλη

Αρχικά, η παραγωγή κεραμευτικών προϊόντων συγκεντρωνόταν κοντά στην πηγή των πρώτων υλών και ενέργειας και στους τόπους που εξυπηρετούντο επαρκώς από τα μεταφορικά μέσα. Αυτοί οι παράγοντες δεν είναι πλέον καθοριστικοί, αλλά ο τομέας παραμένει συγκεντρωμένος γεωγραφικά με σημαντικές συγκεντρώσεις στο Staffordshire (Ηνωμένο Βασίλειο), στο Limousin (Γαλλία), στο βόρειο τμήμα της Βαυαρίας (Γερμανία) και στο Maastricht (Κάτω Χώρες).

Ο τομέας αποτελείται κυρίως από πολλές μικρές και μεγάλες επιχειρήσεις, παρόλο που υπάρχουν και μεγαλύτερες, όπως η Villeroy & Boch στη Γερμανία και η Royal Doulton και Wedgwood στο Ηνωμένο Βασίλειο, που είναι πιθανώς οι τρεις μεγαλύτεροι παγκόσμιοι παραγωγοί. Υπάρχει ένα ευρύ φάσμα προϊόντων που διαφέρουν σημαντικά μεταξύ κατασκευαστών και εξαρτώνται σε μεγάλο βαθμό από τις προτιμήσεις του κοινού και από το διαθέσιμο εισόδημα.

Ενώ η παραγωγή στον τομέα των επιτραπέζιων σκευών αντιστοιχεί στο 10% περίπου της συνολικής παραγωγής της βιομηχανίας κεραμευτικών ειδών στην Ευρωπαϊκή Ένωση από πλευράς αξίας, αντιπροσωπεύει το 25% περίπου από πλευράς απασχόλησης. Από τους έξι επιμέρους κλάδους κεραμευτικών, πρόκειται για τον τομέα με την υψηλότερη ένταση εργασίας και για το λόγο αυτό είναι ιδιαίτερα ευαίσθητος στις επιπτώσεις του ανταγωνισμού σε χαμηλές τιμές.

2. Εξέλιξη της παραγωγής και φαινόμενη κατανάλωση

Τα στοιχεία που παρατίθενται κατωτέρω αφορούν όλα τα προϊόντα κεραμευτικής.

Σημ. Λόγω του γεγονότος ότι δεν υπάρχει πλέον η βάση δεδομένων DEBA, και επειδή δεν έχει ακόμα ανακτηθεί η πρώην εργασία από την Εurostat, τα στοιχεία της παραγωγής για το 1998 υπολογίζονται με βάση τους βραχυπρόθεσμους δείκτες που έχουν χορηγηθεί από την βάση δεδομένων Eurostat-European Business Trends database.

Μονάδες: σε εκατομμύρια ECU

>ΘΕΣΗ ΠIΝΑΚΑ>

Τα στοιχεία όσον αφορά τις εισαγωγές και τις εξαγωγές της Ευρώπης των 15 προέρχονται από την COMEXT. Τα στοιχεία για την παραγωγή και την απασχόληση προέρχονται από την πρώην βάση δεδομένων DEBA (εκτός * ==> πρώτη εκτίμηση από την Cιrame-Unie [3]) και από τη βάση δεδομένων Eurostat-NewCronos (1995, 1996, 1997 και 1998 για την Ευρώπη των 15 με βάση τα στοιχεία της NACE Αναθ. 1, 26.2 + 26.3 + 26.4).

[3] Πρόκειται για μια οργάνωση που αντιπροσωπεύει το σύνολο της βιομηχανίας κεραμευτικών ειδών στο επίπεδο της ΕΕ. Ο τομέας των επιτραπέζιων ειδών αντιπροσωπεύεται από την ευρωπαϊκή ομοσπονδία βιομηχανιών ειδών από πορσελάνη και επιτραπέζιων σκευών και ειδών διακόσμησης από πορσελάνη (FEPF).

Για λόγους σύγκρισης, δίνονται παρόμοιες πληροφορίες όσον αφορά τα επιτραπέζια σκεύη

ΣΟ 6911 + 6912 + 6913 (εκατομμύρια ECU)

>ΘΕΣΗ ΠIΝΑΚΑ>

Πηγές: εισαγωγές/εξαγωγές COMEXT

παραγωγή και απασχόληση: Cιrame-Unie

* ΣΟ 6911.10 + 6912.00

** εκτιμήσεις της Cιrame-Unie

*** αριθμός παραγωγών επιτραπέζιων σκευών μελών της Cιrame-Unie

Όπως προκύπτει από τα ανωτέρω στοιχεία, η διείσδυση των εισαγωγών για το σύνολο των προϊόντων κεραμευτικής δεν είναι άξια λόγου. Ωστόσο πρέπει να ληφθεί υπόψη ότι η Ευρώπη είναι κατά παράδοση μεγάλος εξαγωγέας προϊόντων κεραμευτικής και ότι οι εξαγωγές αποτελούν σημαντικό και απαραίτητο μέρος των βιβλίων παραγγελιών πολλών ευρωπαϊκών εταιρειών.

Θα πρέπει ακόμη να σημειωθεί ότι το κινεζικό μερίδιο των εισαγωγών όλων των προϊόντων κεραμευτικής δεν έπαψε να αυξάνει σταθερά, μέχρι να ανέλθει στην πράξη σε 20,1% το 1998 (σε αξία - έναντι 17,2% το 1996). Η κατάσταση αυτή είναι ανησυχητική για την κοινοτική βιομηχανία κεραμευτικών στο βαθμό που η Κίνα εξάγει επί του παρόντος μόνον ελάχιστες ποσότητες κεραμιδιών στην ΕΕ, ενώ έχει εφοδιαστεί με σημαντικό δυναμικό παραγωγής κατά τα τελευταία έτη και έχει υπερβεί τώρα την Ισπανία και τη Βραζιλία για να καταστεί ο δεύτερος παγκόσμιος παραγωγός μετά την Ιταλία. Οι κινεζικές εισαγωγές κεραμιδιών στην Κοινότητα αναμένεται να αυξηθούν σημαντικά κατά τα επόμενα έτη.

Επιπλέον, η βιομηχανία αυτή παρουσιάζει ορισμένα χαρακτηριστικά αγοράς των επιτραπέζιων σκευών στο σύνολό της:

( η σφαιρική ζήτηση επιτραπέζιων σκευών εξακολουθεί να αυξάνεται ανάλογα με τη δημογραφική αύξηση

( ωστόσο, οι καταναλωτές αγοράζουν λιγότερα μεγάλα σερβίτσια τα οποία διατηρούν καθόλη τη διάρκεια ζωής τους, εφόσον ευνοούνται όλο και περισσότερο τα απλά επιτραπέζια σερβίτσια. Επομένως τα επιτραπέζια σκεύη γίνονται ένα είδος μόδας τα οποία αντικαθίστανται εύκολα σε σχετικά μικρά χρονικά διαστήματα ανάλογα με τις μεταβολές της μόδας

( οι Ασιάτες κατασκευαστές διεισδύουν σήμερα σε ένα μεγαλύτερο τμήμα της αγοράς σ' αυτόν τον τομέα

( οι κατασκευαστές της ΕΕ επιδιώκουν περικοπές του κόστους, ιδίως με τη μείωση της κατανάλωσής τους ειδών υψηλού κόστους - και επομένως έχουν υψηλότερα περιθώρια - και μεταφέροντας τις εγκαταστάσεις παραγωγής τους σε περιοχές χαμηλού κόστους εργασίας (με συνεπακόλουθο να απειλείται η παραδοσιακή απασχόληση) και με την αναζήτηση εξωτερικών πηγών παραγωγής

( η παραγωγή σε περιοχές οι οποίες παραδοσιακά κατασκεύαζαν επιτραπέζια σκεύη μειώθηκε κατά 750 εκατ. $ μέσα σε πέντε έτη μέχρι το 1997

( κατά την ίδια περίοδο η ασιατική παραγωγή αυξήθηκε κατά 1.000 εκατ. $

( η ευρωπαϊκή παραγωγή επιτραπέζιων σκευών που προορίζονται για τα ξενοδοχεία, βρίσκεται σε καλή κατάσταση αλλά πλήττεται από την εφαρμογή παρά πολύ υψηλών τελωνειακών δασμών σε ορισμένες παραδοσιακές αγορές όπως οι Ηνωμένες Πολιτείες (βλ. κατωτέρω), κατάσταση που επιδεινώνεται ακόμη από το γεγονός ότι οι Κινέζοι παραγωγοί επιδιώκουν να διεισδύσουν στην αμερικανική αγορά με εισαγωγές σε χαμηλές τιμές και απομακρύνουν τους παραγωγούς της ΕΕ από ορισμένες περιοχές.

3. Εξέλιξη της απασχόλησης

Το προσωπικό που απασχολείται στο βιομηχανικό κλάδο κεραμευτικών ειδών μειώθηκε σταθερά κατά τα τελευταία έτη. Τα πραγματικά στοιχεία για το 1998 δεν είναι διαθέσιμα, και εν πάση περιπτώσει είναι ακριβέστερα για ορισμένες χώρες από ό,τι για άλλες. Στην ετήσια συνάντησή της στις 3/4 Ιουνίου 1999, η FEPF έδωσε τις ακόλουθες εκτιμήσεις για τις θέσεις απασχόλησης για τα τελευταία δύο έτη και για τις μεγαλύτερες χώρες παραγωγής:

Αριθμός απασχολουμένων

>ΘΕΣΗ ΠIΝΑΚΑ>

Ο αριθμός του προσωπικού που απασχολείται στη βιομηχανία κεραμευτικών ειδών συνολικά μειώθηκε κατά 24,9% μεταξύ του 1992 και 1997. Ωστόσο, η μείωση των απασχολουμένων ατόμων στον τομέα επιτραπέζιων σκευών μόνο μεταξύ του 1992 και 1996 υπολογίστηκε σε 33,0%, με περαιτέρω μείωση 25,9% μεταξύ του 1997 και 1998 όπως φαίνεται από τον ανωτέρω πίνακα. Αυτή η τάση φαίνεται ότι επιταχύνθηκε απότομα το 1999, λόγω της μείωσης της εγχώριας ζήτησης και των επιπτώσεων των οικονομικών προβλημάτων στην Ασία, και σε μικρότερο βαθμό, στη Νότια Αμερική. Αυτή η τελευταία κρίση είχε ως συνέπεια να κλείσουν ορισμένες από τις παραδοσιακές αγορές των κοινοτικών κατασκευαστών, ενώ οι παραγωγοί σ' αυτές τις χώρες αναζήτησαν άλλες αγορές, όπως η ΕΕ, για να διαθέσουν το πλεόνασμα της εγχώριας παραγωγής τους.

Παράλληλα, η ισχύς ορισμένων νομισμάτων έναντι του δολαρίου ΗΠΑ, ειδικότερα της αγγλικής λίρας, κατέστησε δυσχερέστερες τις πωλήσεις στις ΗΠΑ και οδήγησε στο να εισάγονται στην ΕΕ και ειδικότερα στο Ηνωμένο Βασίλειο για πρώτη φορά μεγάλες ποσότητες φθηνών αμερικανικών επιτραπέζιων σκευών που προορίζονται για τα ξενοδοχεία, παρά τις δηλώσεις που έγιναν κατά τη διάρκεια των διαπραγματεύσεων ΕΕ/ΗΠΑ στο πλαίσιο του Γύρου της Ουρουγουάης ότι οι Αμερικανοί παραγωγοί δεν επρόκειτο να εξάγουν επιτραπέζια σκεύη για τα ξενοδοχεία. Αυτός ο Γύρος διατήρησε επίσης σε υψηλά επίπεδα ορισμένους τελωνειακούς δασμούς για τα επιτραπέζια σκεύη που προορίζονται για τα ξενοδοχεία στις ΗΠΑ, που αποτελούν μια παραδοσιακή αγορά για τους κατασκευαστές της ΕΕ.

Οι ενδεχόμενες παρατηρήσεις των κρατών μελών παρουσιάζονται κατωτέρω:

( Ηνωμένο Βασίλειο

Το μερίδιο της αγοράς και η παραγωγή μειώθηκαν κατά περίπου 10% το 1998 σε σύγκριση με το 1997, και σημειώθηκε περαιτέρω μείωση 5% το 1999. Ο κύκλος εργασιών όσον αφορά τα επιτραπέζια σκεύη που πωλούνται παραδοσιακά σε μεγάλες ποσότητες και τη συνολική απασχόληση μειώθηκαν κατά 25% μεταξύ του 1996 και 1998, εκ των οποίων τα 20% κατά τη διάρκεια μόνον του έτους 1998. Η αποδοτικότητα έχει μειωθεί κατά το ήμισυ την ίδια περίοδο.

Στα τέλη του 1998/αρχές 1999, ένας από τους σημαντικότερους παραγωγούς έχασε 1 200 θέσεις απασχόλησης, 140 ένας άλλος παραγωγός και ένας τρίτος παραγωγός έκλεισε τις εγκαταστάσεις παραγωγής με απώλεια 300 θέσεων εργασίας.

Σημ. Είναι σημαντικό να λαμβάνεται υπόψη η περιφερειακή διάσταση του προβλήματος: η βρετανική βιομηχανία κεραμευτικών ειδών αντιπροσωπεύει το 1% του συνολικού ενεργού πληθυσμού του Ηνωμένου Βασιλείου, αλλά στο Stoke-on-Trent, που είναι η κυριότερη περιοχή παραγωγής, το 51% των θέσεων εργασίας παρέχεται από τη βιομηχανία κεραμευτικών ειδών ή από τις συναφείς βιομηχανίες.

( Γερμανία

Σημειώθηκε πτώση 4,4% μεταξύ του 1997 και του 1998. Η μείωση αυτή αντιστοιχεί σε μείωση του ποσοστού των θέσεων εργασίας, στο βαθμό που ο κυριότερος Γερμανός παραγωγός εφήρμοσε ένα πρόγραμμα μείωσης των θέσεων εργασίας κατά τη διάρκεια των τριών τελευταίων ετών, που αφορά πιθανώς 1 500 συμπληρωματικές θέσεις εργασίας στο μέλλον. Ο αθέμιτος ανταγωνισμός των εισαγωγών σε χαμηλές τιμές θεωρείται ως η κυριότερη εξήγηση του φαινομένου. 2 άλλοι παραγωγοί έκλεισαν τις εγκαταστάσεις παραγωγής τους. Τα διαθέσιμα στοιχεία της Eurostat μόνο για τη Γερμανία, δείχνουν απώλεια θέσεων εργασίας 25% στον τομέα "Κατασκευής ειδών νοικοκυριού και διακόσμησης από κεραμευτική ύλη" από τον Ιούνιο 1995 έως το Νοέμβριο 1998, και οι θέσεις του προσωπικού μειώθηκαν από 21 857 το 1995 σε 18 326 το 1996.

( Γαλλία

Τα μέλη της FEPF στη Γαλλία θεωρούν ότι η κατάσταση της απασχόλησης παρέμεινε γενικά σχετικά σταθερή το 1998, παρόλο που έκλεισαν 3 εγκαταστάσεις παραγωγής με συνέπεια να χαθούν 500 θέσεις απασχόλησης, οι οποίες φαίνεται καλύφθηκαν σε άλλες περιοχές. Σήμερα εφαρμόζεται μια διαδικασία αναδιάρθρωσης και ορθολογικής διαχείρισης που οδηγεί στην απώλεια του 25% των θέσεων εργασίας από το 1990.

( Ιταλία

Σύμφωνα με τις εκτιμήσεις, ο αριθμός των απασχολουμένων ατόμων μειώθηκε κατά 48% από το 1997 έως το 1998.

( Ελλάδα

3 εγκαταστάσεις παραγωγής έκλεισαν εντελώς. Ο μοναδικός Έλληνας παραγωγός επιτραπέζιων σκευών που έχει απομείνει, αντιμετωπίζει σοβαρά οικονομικά προβλήματα.

( Πορτογαλία

Το εργατικό δυναμικό μειώθηκε, σύμφωνα με τις εκτιμήσεις, κατά 36% μεταξύ του 1997 και του 1998, παρόλο που αυτά τα στοιχεία είναι διογκωμένα όσον αφορά το 1997.

Παρόλο που οι απώλειες θέσεων εργασίας στον τομέα επιτραπέζιων σκευών δεν μπορούν να αποδοθούν αποκλειστικά στις εισαγωγές προϊόντων με χαμηλές τιμές, δεν υπάρχει καμία αμφιβολία ότι αυτές οι εισαγωγές αναφέρθηκαν συχνά στις ανακοινώσεις τύπου ως ένας από τους σημαντικούς παράγοντες για το κλείσιμο εργοστασίων ή για τις αποφάσεις αναδιάρθρωσης.

B Ευαισθησία στις κινεζικές εισαγωγές

1. Εξέλιξη των εισαγωγών και των εξαγωγών

Όπως έχει ήδη αναφερθεί, οι εξαγωγές έχουν μεγάλη σημασία για τους παραγωγούς επιτραπέζιων σκευών της Ευρωπαϊκής Ένωσης, εκ των οποίων πολλοί εξάγουν μέχρι το 30% της παραγωγής τους, παρότι οι εξαγωγές επιτραπέζιων σκευών είναι γενικά χαμηλότερες από τις εισαγωγές. Οι παρακάτω πίνακες απεικονίζουν την εξέλιξη των εισαγωγών της ΕΕ το 1998 και τις μεγαλύτερες εξαγωγικές αγορές καθώς και τους μεγαλύτερους εισαγωγείς.

Εισαγωγές εκτός ΕΕ το 1998: Ευρώπη των 15 Πηγή: COMEXT

>ΘΕΣΗ ΠIΝΑΚΑ>

Εξαγωγές το 1998 εκτός ΕΕ: Eυρώπη των 15 Πηγή: COMEXT

>ΘΕΣΗ ΠIΝΑΚΑ>

Έτσι, ενώ οι εισαγωγές από την Κίνα εξακολουθούν να αυξάνουν και αποτελούν την πλειονότητα των εισαγωγών πορσελάνης και φαγεντιανής γης στην ΕΕ, οι εξαγωγές της Ευρωπαϊκής Ένωσης προς την Κίνα είναι ελάχιστες, κυρίως λόγω του μεγάλου παραγωγικού δυναμικού καθώς και για λόγους διαθέσιμων χρηματικών ποσών. Για τους ιδίους λόγους το εξαγωγικό δυναμικό τους παραμένει σημαντικό.

Έχουν επίσης προβληθεί ισχυρισμοί όσον αφορά την καταστρατήγηση εκ μέρους των Κινέζων εξαγωγέων των κοινοτικών ποσοστώσεων. Ως προς αυτό, πρέπει να αναφερθεί ότι τα ανωτέρω στοιχεία των εισαγωγών είναι τα στοιχεία τα οποία αναφέρθηκαν από την COMEXT. Ωστόσο, προβλήθηκε επίσης ο ισχυρισμός ότι οι εισαγωγές από την Κίνα διοχετεύονται μέσω άλλων χωρών, όπως το Χονγκ Κονγκ και, πρόσφατα, από το Βιετνάμ. Για παράδειγμα, δεν υπάρχει τοπική παραγωγή επιτραπέζιων σκευών από κεραμευτική ύλη στο Χονγκ Κονγκ, και παρόλα αυτά το 1998, το Χονγκ Κονγκ εξήγαγε στην ΕΕ τις ποσότητες και τις αξίες προϊόντων που αναφέρονται κατωτέρω:

>ΘΕΣΗ ΠIΝΑΚΑ>

Πηγή: COMEXT

Επιπλέον, επειδή οι ποσοστώσεις εκφράζονται σε τόνους, δεν είναι σαφής ο πραγματικός αριθμός των κινεζικών εισαγωγών. Ως προς αυτό, προβλήθηκε ο ισχυρισμός ότι, σύμφωνα με ορισμένους ελέγχους εργαστηρίου των εισαγομένων κινεζικών προϊόντων, το μέσο βάρος ανά τεμάχιο έχει μειωθεί κατά τα δύο τρίτα. Αυτό σημαίνει ότι, ενώ οι ποσοστώσεις τον εισαγωγών μπορεί να μην έχουν καλυφθεί πλήρως όσον αφορά τους τόνους, ο πραγματικός αριθμός τεμαχίων κινεζικών επιτραπέζιων σκευών που εισήχθησαν, θεωρείται κατά τους ισχυρισμούς ότι έχει αυξηθεί σημαντικά. Δυστυχώς, δεν είναι δυνατόν να επαληθευθεί από την COMEXT, η οποία δεν προβλέπει την καταγραφή των ατομικών τεμαχίων.

Τέλος, ένα συμπληρωματικό πρόβλημα που ανέφεραν οι Ευρωπαίοι κατασκευαστές επιτραπέζιων σκευών είναι το πρόβλημα της απομίμησης. Όπως και κατά τα προηγούμενα έτη, προβλήθηκε ο ισχυρισμός ότι ορισμένοι Κινέζοι παραγωγοί αντιγράφουν ευρωπαϊκά σχέδια, τα οποία στη συνέχεια αναπαράγονται στην Κίνα και πωλούνται στην Ευρώπη σε τιμές πολύ χαμηλότερες από εκείνες των ευρωπαϊκών προϊόντων. Έχουν υπάρξει κατά το παρελθόν πολλά παραδείγματα για κινεζικά προϊόντα ακριβή αντίγραφα κοινοτικών προϊόντων, που πωλούνται στις ευρωπαϊκές αγορές.

2. Τιμές

Οι μέσες τιμές των κινεζικών εισαγωγών ήταν συνήθως αρκετά χαμηλότερες από τις ευρωπαϊκές τιμές τόσο για τα είδη πορσελάνης και όσο για τα είδη από φαγεντιανή γη. Στον παρακάτω πίνακα υπάρχει μια σύγκριση των μέσων τιμών που επιβάλλονται στα εισαγόμενα κινεζικά προϊόντα, με τις μέσες τιμές παρομοίων προϊόντων που κατασκευάζονται στην ΕΕ (τα στοιχεία αυτά δεν είναι ακόμη διαθέσιμα για το 1998).

ECU/χλγρ. Πηγή: Σε μέλη της Cιrame-Unie

>ΘΕΣΗ ΠIΝΑΚΑ>

* Μόνο Γαλλία και Πορτογαλία.

** Μόνο Γαλλία.

Για τα δύο συγκεκριμένα προϊόντα που υπόκεινται σε ποσόστωση, οι κινεζικές τιμές σε σύγκριση με τα μέσα επίπεδα στο εσωτερικό της ΕΕ το 1998 ήταν:

ECU/χλγρ. Πηγή: COMEXT

>ΘΕΣΗ ΠIΝΑΚΑ>

Όπως φαίνεται από τα ανωτέρω στοιχεία, η ύπαρξη των ποσοστώσεων περιόρισε πιθανώς τον όγκο των κινεζικών εισαγωγών, ενώ υπάρχουν ενδείξεις μικρών αυξήσεων των τιμών πώλησης που εφαρμόζει η Κίνα. Γενικά, οι ευρωπαϊκές τιμές ήταν συνεχώς υπό μεγαλύτερη πίεση όχι μόνο λόγω της παρουσίας των εισαγωγών σε χαμηλές τιμές καταγωγής ιδίως της Νοτιοανατολικής Ασίας και της Κεντρικής και Ανατολικής Ευρώπης, αλλά επίσης λόγω του γεγονότος ότι υπάρχει στην Ευρωπαϊκή Ένωση σημαντικό πλεονάζον παραγωγικό δυναμικό.

Γ. Γνώμες των ενδιαφερομένων μερών

1. Γνώμη του κοινοτικού κλάδου παραγωγής

Ο ευρωπαϊκός τομέας επιτραπέζιων ειδών από κεραμευτική ύλη αντιπροσωπεύεται σε επίπεδο ΕΕ από την "Fιdιration Europιenne des Insdustries de Porcelaine et de Faοence de Table et d'Ornamentation" (FEPF), που από την πλευρά της είναι μέλος της γενικότερης ομοσπονδίας κεραμευτικών ειδών της ΕΕ την Cιrame-Unie. Η Cιrame-Unie, που εκτιμάται ότι αντιπροσωπεύει το 75% περίπου όλων των Ευρωπαίων παραγωγών επιτραπέζιων σκευών (Σημ.: ένας μεγάλος αριθμός μικρών παραγωγών δεν είναι μέλη), διατίθεται ευνοϊκά υπέρ της συνέχισης των ποσοστώσεων το 2000, χωρίς να αυξηθούν τα επίπεδα του 1999.

2. Γνώμη των εισαγωγέων

Η Union of Glass and Pottery Wholesalers Associations και η Ένωση Εξωτερικού Εμπορίου, εξάλλου, πιστεύουν ότι η διατήρηση των ποσοστώσεων στα επιτραπέζια σκεύη δεν είναι πλέον αναγκαία, εφόσον η γενική κατάσταση της ευρωπαϊκής βιομηχανίας έχει βελτιωθεί σημαντικά ως το αποτέλεσμα της ορθολογικής διαχείρισης, της μείωσης των διαστάσεών της και της επανεγκατάστασης της παραγωγής στην Κεντρική και Ανατολική Ευρώπη και στην Άπω Ανατολή, όπου τα ωρομίσθια είναι κατά 70% έως 80% χαμηλότερα από ότι στην Κοινότητα.

Δ. Συμπέρασμα

Είναι προφανές από τα ανωτέρω ότι ο ευρωπαϊκός τομέας επιτραπέζιων σκευών παραμένει ευαίσθητος λόγω του μεγάλου όγκου των κινεζικών εισαγωγών σε χαμηλές τιμές και του γεγονότος ότι αυτές οι εισαγωγές μπορούν να προκαλέσουν σημαντικές διαταραχές στην αγορά. Ο ευρωπαϊκός τομέας επιτραπέζιων σκευών από κεραμευτική ύλη εξακολουθεί να εφαρμόζει μια αυστηρή διαδικασία ορθολογικής διαχείρισης για να αυξήσει την παραγωγικότητα και την ανταγωνιστικότητά του και κατά τη διάρκεια αυτής της ευαίσθητης περιόδου, είναι ιδιαίτερα ευάλωτος από τις επιπτώσεις των εισαγωγών σε χαμηλές τιμές, πράγμα που αποτελεί περαιτέρω λόγο για τη διατήρηση των ποσοστώσεων και στα ίδια επίπεδα με εκείνα του 1999.

III. Ελευθέρωση των εμπορικών συναλλαγών της Κίνας και προσχώρηση στον ΠΟΕ

Η Κοινότητα έκανε πολλά ανοίγματα στην Κίνα όσον αφορά την κατάργηση των 385 υπόλοιπων ποσοστώσεων αυτής της χώρας τόσο στο πλαίσιο διμερών σχέσεων όσο και στο πλαίσιο του ΠΟΕ. Εν πάση περιπτώσει, η Κοινότητα δεν είναι ακόμη σε θέση να εγγυηθεί ενός προγράμματος κατάργησης των ποσοστώσεων που έχουν επιβληθεί στην Κίνα, το οποίο θα μπορεί να ανταποκρίνεται στις ποσοστώσεις της ΕΕ.

Η Επιτροπή εξέφρασε πολλές φορές την ελπίδα ότι οι ποσοστώσεις επί των εισαγωγών της Κίνας θα έχουν καταργηθεί εντελώς μέχρι το έτος 2005 και ότι η Κοινότητα θα μπορούσε να ανταποκριθεί στην προηγούμενη κατάργηση των εν λόγω ποσοστώσεων με την ελευθέρωση των δικών της ποσοστώσεων. Οι Κινέζοι γνώρισαν την πρόθεσή τους να καταργήσουν τις ποσοστώσεις τους μέχρι το έτος 2005 και να καταργήσουν ορισμένες πριν από την ημερομηνία αυτή, υπό τον όρο ότι η Κίνα θα προσχωρήσει στον ΠΟΕ στο προσεχές μέλλον. Οι διαπραγματευτές τους αμφισβήτησαν συχνά την οριακή ημερομηνία 2005, ισχυριζόμενοι ότι η κατάργηση αυτών των ποσοστώσεων εξαρτιόταν από την ταχεία ένταξη της χώρας τους στον ΠΟΕ.

Η διαχείριση των ποσοστώσεων των κινεζικών προϊόντων είναι εξάλλου συνήθως αυθαίρετη και αδιαφανής. Η Επιτροπή ζήτησε πολλές φορές από την Κίνα να παρέχει ενιαία μεταχείριση στο σύνολο των εισαγωγέων και εξαγωγέων κατά την κατανομή των ποσοστώσεων. Εν πάση περιπτώσει, εξακολουθεί να γίνεται μη ικανοποιητική διαχείριση των κανόνων όσον αφορά τις ποσοστώσεις.

Εξάλλου, η Επιτροπή ανέφερε σαφώς στην κινεζική πλευρά ότι η ουσιαστική βελτίωση της πρόσβασης στην αγορά της μπορούσε να παίξει πρωταρχικό ρόλο κατά την εξέταση της ενδεχόμενης επανάληψης της διαδικασίας ελευθέρωσης όσον αφορά τις υπόλοιπες κοινοτικές ποσοστώσεις. Μέχρι σήμερα δεν υπήρξε συγκεκριμένη απάντηση.

IV. Γενικά συμπεράσματα

Από τις πληροφορίες που συγκέντρωσε, η Επιτροπή συνάγει τα ακόλουθα συμπεράσματα:

1. Σε γενικές γραμμές οι κλάδοι που καλύπτονται από τους ποσοτικούς περιορισμούς έχουν καταβάλει προσπάθειες οι οποίες απέδωσαν καρπούς όσον αφορά την αναδιάρθρωση της παραγωγής και τη βελτίωση της ποιότητας των υπό ποσόστωση προϊόντων. Εντούτοις, ενώ οι Ευρωπαίοι παραγωγοί συνεχίζουν τις εν λόγω προσπάθειές τους, οι κλάδοι των υποδημάτων και των επιτραπέζιων σκευών εξακολουθούν να είναι ιδιαίτερα ευαίσθητοι:

- Η γενικότερη κατάσταση είναι επισφαλής: όλοι αυτοί οι βιομηχανικοί κλάδοι πλήττονται, σε διαφορετικό βαθμό, από τη στασιμότητα της παραγωγής, τη μείωση των πωλήσεων και των εξαγωγών, το κλείσιμο των επιχειρήσεων και τις απώλειες θέσεων εργασίας.

- Οι περισσότεροι αυτοί κλάδοι είναι κατακερματισμένοι, με υψηλή ένταση εργασίας και, επομένως, ιδιαίτερα ευάλωτοι στον ανταγωνισμό που ασκούν οι χώρες χαμηλού κόστους παραγωγής, οι οποίες τους έχουν ήδη αφαιρέσει μεγάλο μερίδιο της κοινοτικής αγοράς.

- Οι βιομηχανικοί αυτοί κλάδοι έχουν ξεκινήσει διαδικασίες αναδιάρθρωσης που παρουσιάζουν ικανοποιητικές προοπτικές, οι οποίες όμως είναι δαπανηρές και δύσκολο να υλοποιηθούν - ένα κύμα εισαγωγών σε χαμηλές τιμές υπό τις ιδιαίτερα επισφαλείς αυτές συνθήκες θα τις καταδίκαζε σε αποτυχία.

2. Η απειλή που αντιπροσωπεύει για τους κλάδους αυτούς ο κινεζικός ανταγωνισμός εξακολουθεί να υφίσταται:

- Η Κίνα διαθέτει τεράστια - και συνεχώς αυξανόμενη - παραγωγική και εξαγωγική ικανότητα στους κλάδους που καλύπτονται από τους ποσοτικούς περιορισμούς, χάρη στην οποία οι εξαγωγείς της θα είναι σύντομα σε θέση, εφόσον εκλείψουν οι περιορισμοί αυτοί, να απελευθερώσουν σε πολύ σύντομο χρονικό διάστημα τεράστιες ποσότητες την κοινοτική αγορά.

- Οι κινεζικές εισαγωγές είχαν ήδη κατακτήσει αξιοσημείωτο μερίδιο της αγοράς, ή βρίσκονταν ήδη στο δρόμο για να το επιτύχουν, όταν επιβλήθηκαν για πρώτη φορά σε κοινοτικό επίπεδο οι ποσοτικοί περιορισμοί.

- Οι τιμές των εισαγομένων κινεζικών προϊόντων παραμένουν σε επίπεδα πολύ χαμηλότερα από εκείνα των συγκρίσιμων κοινοτικών προϊόντων. Επίσης, είναι πολύ χαμηλότερες από εκείνες των λοιπών προμηθευτριών χωρών της Κοινότητας.

- Συχνά κρούσματα απομίμησης μέρους των προϊόντων αυτών, δηλαδή των προϊόντων από πορσελάνη και κεραμευτική ύλη, αποτελούν έναν ακόμη παράγοντα στρέβλωσης των όρων ανταγωνισμού.

- Ένα πρόσθετο στοιχείο που πρέπει να ληφθεί υπόψη είναι ο ιδιαίτερος χαρακτήρας της κινεζικής οικονομίας. Η Κίνα έχει καταβάλει, στη διάρκεια των τελευταίων λίγων ετών, έντονες προσπάθειες για την ελευθέρωση του καθεστώτος συναλλαγών της και για το άνοιγμα της οικονομίας της στον κόσμο. Αν και τα μέτρα αυτά αντιπροσωπεύουν σημαντικά βήματα προς τα εμπρός, οι κινεζικές αρχές εξακολουθούν να επηρεάζουν καθοριστικά τη λειτουργία του κινεζικού βιομηχανικού κλάδου παραγωγής: π.χ. τεχνητά χαμηλές τιμές που δεν αντανακλούν το πραγματικό οικονομικό κόστος των υπό εξέταση προϊόντων, και εξαγωγικές στρατηγικές που διέπονται από όχι αυστηρά εμπορικό σκεπτικό.

Από την άποψη των εισαγωγών, η Κίνα διατηρεί υψηλούς δασμούς σε πολλά καταναλωτικά είδη, αλλά οι περισσότερο απαγορευτικοί περιορισμοί προέρχονται από μη δασμολογικά εμπόδια, όπως ποσοστώσεις, απαιτήσεις αδειών, συναλλαγματικοί περιορισμοί και τεχνικά εμπόδια. Τα διάφορα προϊόντα μπορούν να εισάγονται μόνο από εξουσιοδοτημένες ξένες εμπορικές επιχειρήσεις που βρίσκονται στην ουσία υπό τον έλεγχο της κεντρικής κυβέρνησης.

Υπάρχουν λοιπόν λόγοι για να πιστεύουμε ότι η κατάργηση των ποσοτικών περιορισμών θα οδηγήσει σε επανεμφάνιση απότομης αύξησης των εισαγωγών από την Κίνα και σε νέα και επικίνδυνη αποδυνάμωση της θέσης που κατέχουν στην αγορά οι διάφοροι οικείοι κοινοτικοί βιομηχανικοί κλάδοι.

Όσον αφορά το επίπεδο των υπόλοιπων ποσοστώσεων, η εξέταση της πραγματικής χρησιμοποίησης των αδειών εισαγωγής εκ μέρους των κοινοτικών εισαγωγέων, δείχνει ότι οι μη χρησιμοποιηθείσες ποσότητες είναι σημαντικές και κυμαίνονται από 15 σε πολύ πάνω 30% [4] των συνολικών ποσοστώσεων. Ενώ είναι πιθανόν ότι μέρος αυτών των μη χρησιμοποιηθεισών ποσοτήτων απορρέει από τη χορήγηση περιορισμένων ποσοτήτων σε "μη παραδοσιακούς" εισαγωγείς (εφόσον οι εισαγωγείς αυτοί δεν θέλουν να εισάγουν ποσότητες τις οποίες θεωρούν ως ασήμαντες από οικονομικής πλευράς), μια μεγάλη αναλογία αυτών των ποσοτήτων φαίνεται ότι αντιστοιχεί στις αποφάσεις των παραδοσιακών εισαγωγέων να μην χρησιμοποιούν πλήρως τις άδειες εισαγωγής τους. Για ορισμένες επιμέρους κατηγορίες υποδημάτων (παντόφλες και ορισμένα υποδήματα από φυσικό δέρμα και συνθετική ύλη), είναι αλήθεια ότι αυτές οι αποφάσεις μπορούν να έχουν ληφθεί το 1997 και το 1998 λόγω της ύπαρξης μέτρων αντιντάμπινγκ ή ερευνών που εκκρεμούσαν. Ωστόσο αυτό δεν ισχύει για τα περισσότερα προϊόντα υπό ποσόστωση για τα οποία είναι σημαντικές οι μη χρησιμοποιηθείσες ποσότητες.

[4] Με εξαίρεση τις παντόφλες (ΣΟ 6404 19 10).

Yπό αυτές τις συνθήκες, η Επιτροπή θεωρεί ότι οι συνολικές διαθέσιμες ποσότητες δεν είναι επαρκείς για να καλύψουν τις ανάγκες των εισαγωγέων και δεν απαιτούν την άμεση αύξησή τους. Όπως εξηγείται προηγουμένως στην παρούσα έκθεση, η αναπροσαρμογή της μεθόδου κατανομής, προς όφελος των μη παραδοσιακών εισαγωγέων, άρχισε να γίνεται με ισχύ από την 1/1/2000. Η Επιτροπή πιστεύει ότι αυτή η αναπροσαρμογή, μαζί με τις προσπάθειες που έχουν ήδη καταβληθεί με σκοπό να διορθωθεί η σημερινή ανισορροπία μεταξύ των παραδοσιακών και των μη παραδοσιακών εισαγωγέων, θα βελτιώσει ενδεχομένως της γενικότερη χρήση των αδειών εισαγωγής και έτσι θα καταλήξει σε αύξηση των ποσοτήτων που εισάγονται σήμερα.

Κατά συνέπεια, ενώ πρέπει να λαμβάνεται υπόψη ο στόχος της ενδεχόμενης ελευθέρωσης των ποσοστώσεων, παράλληλα με αμοιβαίες και ισοδύναμες προσπάθειες εκ μέρους της κινεζικής πλευράς στο πλαίσιο των προσπαθειών τους να προσχωρήσουν στον ΠΟΕ σε προγενέστερο στάδιο και των πολυμερών ή διμερών διαπραγματεύσεών τους με την Κοινότητα εν όψει της σταδιακής κατάργησης των ποσοστώσεων και από τις δύο πλευρές εντός του συμφωνηθέντος χρονικού πλαισίου, η Επιτροπή θεωρεί σκόπιμο να συστήσει να μην μεταβληθεί το επίπεδό τους το 2000.

4. ΚΕΦΑΛΑΙΟ 3 ΕΦΑΡΜΟΓΗ ΚΑΙ ΔΙΑΤΗΡΗΣΗ ΤΩΝ ΜΕΤΡΩΝ ΕΠΙΤΗΡΗΣΗΣ

I. Στόχος των μέτρων επιτήρησης

Το Συμβούλιο θέσπισε τα μέτρα αυτά για να παρακολουθεί στενότερα την εξέλιξη των εισαγωγών σειράς προϊόντων στις περιπτώσεις που η εξέλιξη είναι ανησυχητική, αλλά δεν αποτελεί άμεσο κίνδυνο για τον κοινοτικό βιομηχανικό κλάδο.

II. Εφαρμογή

Η εφαρμογή των μέτρων προηγούμενης κοινοτικής επιτήρησης πραγματοποιείται μέσω συστήματος αυτόματων αδειών που εκδίδονται για κάθε αιτούμενη ποσότητα, δωρεάν, εντός πέντε εργάσιμων ημερών από την ημερομηνία υποβολής της αίτησης από κάθε κοινοτικό εισαγωγέα.

Ο κανονισμός (ΕΚ) αριθ. 519/94, όπως τροποποιήθηκε από τον κανονισμό (ΕΚ) αριθ. 139/96, δημιούργησε ενιαίο και απλουστευμένο κοινοτικό έγγραφο επιτήρησης που επέτρεψε να μειωθούν στο ελάχιστο οι διατυπώσεις στις οποίες οφείλουν να προβαίνουν οι εισαγωγείς και τα κράτη μέλη κατά την εισαγωγή των προϊόντων που υπόκεινται σε επιτήρηση.

Το Μάιο 1997, μετά τα συμπεράσματα της δεύτερης έκθεσης της Επιτροπής το Συμβούλιο, με τον κανονισμό (ΕΚ) αριθ. 847/97 αποφάσισε:

- να εξαλείψει σειρά προϊόντων των οποίων οι εισαγωγές το 1995 ήταν χαμηλότερες σε σχέση με το 1994, από τον κατάλογο των προϊόντων που υπόκεινται σε κοινοτική επιτήρηση·

- να συμπεριλάβει τα προϊόντα των οποίων η ποσόστωση καταργείται (τμήματα και εξαρτήματα παιχνιδιών και γυάλινα αντικείμενα από 1ης Ιανουαρίου 1998), από τον κατάλογο των προϊόντων που υπόκεινται σε προηγούμενη κοινοτική επιτήρηση.

Το Μάιο 1998, μετά τα συμπεράσματα που περιλαμβάνονται στην τρίτη έκθεση της Επιτροπής, το Συμβούλιο αποφάσισε με τον κανονισμό (ΕΚ) αριθ. 1138/98 να συμπεριλάβει τα παιχνίδια, για τα οποία είχαν καταργηθεί οι ποσοστώσεις, στον κατάλογο των προϊόντων που υπόκεινται σε προηγούμενη κοινοτική επιτήρηση.

III. Εξέλιξη των εισαγωγών των προϊόντων που υπόκεινται σε επιτήρηση

Στον παρακάτω πίνακα απεικονίζονται σε χιλιάδες ECU, οι εισαγωγές των προϊόντων που υπόκειντο σε επιτήρηση το 1998, με εξαίρεση ορισμένα υποδήματα «ειδικής τεχνολογίας», και γίνεται σύγκριση αυτών με τις εισαγωγές του 1997.

>ΘΕΣΗ ΠIΝΑΚΑ>

Πηγή: EUROSTAT

Σε ό,τι αφορά τις εισαγωγές ορισμένων αθλητικών υποδημάτων ειδικής τεχνολογίας, τα στατιστικά στοιχεία της Eurostat δεν επιτρέπουν να γίνει διάκριση μεταξύ των υποδημάτων που υπόκεινται σε επιτήρηση και των υποδημάτων που δεν υπόκεινται σε επιτήρηση. Επομένως η Επιτροπή διαθέτει μόνο τα έγγραφα επιτήρησης που δημοσιεύτηκαν το 1998:

ex 6402 99 // 2.769.168 ζεύγη

ex 6403 91 et 99 // 12.108.575 ζεύγη

ex 6404 11 // 13.647.636 ζεύγη

Σύνολο // 28.525.379 ζεύγη

IV. Σκοπιμότητα της διατήρησης των μέτρων επιτήρησης

Οι ανωτέρω αριθμοί δείχνουν ότι το μερίδιο των εισαγωγών από την Κίνα όσον αφορά τα περισσότερα εκτός από ένα [5], από αυτά τα προϊόντα είναι ακόμη σχετικά υψηλό. Η Επιτροπή θεωρεί ότι είναι αναγκαίο να διατηρηθεί ένα σύστημα προηγούμενης επιτήρησης για τα εν λόγω προϊόντα.

[5] Δηλαδή "ποδήλατα", προϊόν που υπόκειται σε οριστικούς δασμούς αντιντάμπινγκ και του οποίου η ευαισθησία δεν μπορεί να εκτιμηθεί αποκλειστικά από πλευράς εισαγόμενου όγκου. Στις 10 Σεπτεμβρίου 1998, κινήθηκε μια διαδικασία επανεξέτασης ενόψει της λήξης ισχύος των μέτρων αντιντάμπινγκ όσον αφορά τα κινεζικά ποδήλατα. Επειδή εκκρεμεί το αποτέλεσμα της διαδικασίας επανεξέτασης, θεωρείται εύλογο, παρά το περιορισμένο μερίδιο που κατέχουν οι κινεζικές αγορές, να μην αρθούν τα ισχύοντα μέτρα προηγούμενης επιτήρησης.

5. ΚΕΦΑΛΑΙΟ 4 ΣΥΜΠΕΡΑΣΜΑΤΑ ΚΑΙ ΠΡΟΤΑΣΕΙΣ ΤΗΣ ΕΠΙΤΡΟΠΗΣ

Βάσει των προεκτεθέντων, η Επιτροπή θεωρεί ότι πρέπει να διατηρηθεί το σύστημα των ποσοτικών περιορισμών και των μέτρων επιτήρησης, που θεσπίστηκαν με τον κανονισμό (ΕΚ) αριθ. 519/94, όπως τροποποιήθηκε τελευταία με τον κανονισμό (ΕΚ) αριθ. 1138/98: δεν φαίνεται σκόπιμο να μεταβληθεί η διάρθρωση και το επίπεδο των υπόλοιπων ποσοστώσεων, ενώ πρέπει επίσης να παραμένει αμετάβλητη η κάλυψη των προϊόντων που υπόκεινται σε επιτήρηση.